Niisiis  klotsi vaatama. Kohalikud olid selle kavalalt mäe otsa ehitanud. Oleme  tulnud just üle viie kõrge mäekuru, aga 50 m mäe otsa ronimine võttis  võhmale. Mart pidas loengu kindluse ajaloost, mis osutus Ladakh'i riigi  vanaks kuningapaleeks ja Leh ise oli siiditeel oluline sõlmpunkt. Seega  elati siin kunagi jõukalt, räägiti ladakhi keelt ja oldi uhked, nagu  inimesed omal maal ikka on. XIX sajandi keskpaigas tulid aga  kashmirlased  ja vallutasid piirkonna. Ladakhi kuningas saadeti  asumisele. Nüüdseks on uhkest Ladakhist saanud väike osa Jammu &  Kashmiri osariigist suure India koosseisus. Globaliseerumine  geograafiliselt. Aga uhkust inimeste silmist ei kustuta.